ການແຂ່ງຂັນ ​ໂອ​ລິ​ມປິກ ຈະໄຂຂຶ້ນ ທີ່ Sochi ໃນວັນສຸກ ຈະມານີ້ (ສະໄລດ໌/ວີດີໂອ)
ຄ່າ​ກໍ່ສ້າງ​​ ແລະ​ໃຊ້​ຈ່າຍ​ຕ່າງໆ ທີ່​ຕົກ​ເປັນ 50 ພັນ​ລ້ານ​ໂດ​ລານັ້ນ ​ແມ່ນ​ 4 ​ເທົ່າ​ຂອງ​ຈໍານວນ ທີ່ທ່ານ Putin ​ໄດ້​ຄາດ​ຄະ​ເນ​ໄວ້​ ໃນ​ເບື້ອງ​ຕົ້ນ​ ​ໃນ​ປີ 2007 ຕອນ​ທີ່ຣັດ​ເຊຍ​ ຖືກ​​ເລືອກ ໃຫ້​ເປັນ​ເຈົ້າພາບ​ນັ້ນ.
ງານມະຫະກໍາກິລາໂອລິມປິກ ທີ່ເມືອງ Sochi ປະເທດຣັດເຊຍ ຈະໄຂຂຶ້ນ ໃນວັນສຸກຈະມາເຖິງນີ້ ຊຶ່ງຈະເປັນງານໂອລິມປິກທີ່ ແພງທີ່ສູງທີ່ສຸດ ໃນປະຫວັດສາດ ຄ່າກໍ່ສ້າງແລະໃຊ້ຈ່າຍຕ່າງໆ ທີ່ຕົກເປັນ 50 ພັນລ້ານໂດລ່ານັ້ນ ແມ່ນ 4 ເທົ່າຂອງຈໍານວນ ທີ່ທ່ານ Putin ໄດ້ຄາດຄະເນໄວ້ ໃນເບື້ອງຕົ້ນ ໃນປີ 2007 ຕອນທີ່ຣັດເຊຍໄດ້ຖືກເລືອກໃຫ້ເປັນ ເຈົ້າພາບນັ້ນ ທ່ານນາງ Elena Pafilova ຜູ້ອໍານວຍການຝ່າຍບໍລິຫານ ຂອງອົງການ Transparency International Russia ກ່າວວ່າ ການສໍ້ລາດບັງຫຼວງແລະການໃຊ້ຈ່າຍເກີນງົບປະມານ ໄດ້ສ້າງຄວາມບໍ່ພໍໃຈໃຫ້ ຊາວຣັດເຊຍ ກ່ຽວກັບໂອລິມປິກຄັ້ງນີ້ ຊຶ່ງທ່ານນາງກ່າວວ່າ ໃນເດືອນແລ້ວນີ້ ທ່ານ Gian-Franco Kasper, ສະມາຊິກຊາວສະວິສ ຂອງຄະນະ ກໍາມະການໂອລິມປິກສາກົນ  ໄດ້ຕີລາຄາວ່າ ບັນດາເຈົ້າໜ້າທີ່ແລະພວກພ້ອງເພື່ອນຝູງ ຂອງລັດຖະບານຣັດເຊຍ ໄດ້ຍັກຍອກເອົາເງິນ ປະມານ ນຶ່ງສ່ວນສາມ ຂອງ 50 ພັນລ້ານ ໂດລ່າ ທີ່ໄດ້ໃຊ້ຈ່າຍໄປສໍາລັບງານໂອລິມປິກນີ້ ໃນອາທິດແລ້ວນີ້ ທ່ານ Alexei Navalny ຜູ້ນໍາຝ່າຍຄ້ານຣັດເຊຍ ໄດ້ອອກລາຍງານສະບັບນຶ່ງ ທີ່ເວົ້າວ່າ ການມອບສັນຍາກໍ່ສ້າງ ຫລາຍໆອັນ ແບບທີ່ບໍ່ມີການປະມູນແຂ່ງຂັນກັນນັ້ນ ໄດ້ອໍານວຍໃຫ້ພວກ ເພື່ອນຝຸງຂອງ ປະທານາທິບໍດີ Putin ລັກລອບເອົາເງິນຈາກກອງທຶນຂອງລັດໄປໄດ້ຮອດ 15 ພັນລ້ານ ໂດລ່າ ເມື່ອຖືກກົດດັນຈາກການກ່າວຫາ ກ່ຽວກັບການສໍ້ລາດບັງຫຼວງນັ້ນ ປະທາ ນາທິບໍດີ Putin ໄດ້ບອກກັບພວກນັກຂ່າວຕ່າງປະເທດໃນວັນທີ 19 ມັງກອນຜ່ານມານີ້ວ່າ ມັນບໍ່ມີຫຼັກຖານ ໃດໆມາສະໜັບສະໜຸນຂໍ້ກ່າວຫາທີ່ວ່ານັ້ນ ທ່ານເວົ້າວ່າ ຍັງບໍ່ມີຜູ້ໃດນໍາເອົາເອກກະສານ ທີ່ມີຂໍ້ມູນເຫລົ່ານັ້ນ ມາຢືນຢັນຕໍ່ພວກເຮົາເທື່ອ ຈົນເທົ່າເຖິງປະຈຸບັນນີ້ ” ການຂາຍປີ້ໃນຕ່າງປະເທດໃນງານໂອລິມປິກນີ້ ແມ່ນຊ້າ ພວກຊາວຕ່າງຊາດໄດ້ອ້າງເຖິງ ຄວາມເປັນຫ່ວງກັງວົນເລື້ອງຄວາມປອດໄພ ຄ່າຂອງການເດີນທາງທີ່ສູງ ແລະກົດໝາຍຕໍ່ ຕ້ານພວກຮັກຮ່ວມເພດ ຂອງຣັດເຊຍ ວ່າ ເປັນສາເຫດເຮັດໃຫ້ເຂົາເຈົ້າບໍ່ຢາກໄປຮ່ວມງານ ໃນອາທິດແລ້ວນີ້ ບັນດາຜູ້ນໍາຂອງສະຫະພາບຢູໂຣບ ໄດ້ຕັດເວລາໃນການປະຊຸມ ກັບ ປະທານາທິບໍດີ Putin ທີ່ກໍານົດໄວ້ 2 ມື້ ໃຫ້ເຫຼືອແຕ່ພຽງ 3 ຊົ່ວໂມງເທົ່ານັ້ນ ບັນດາຜູ້ນໍາ ຂອງສະຫະລັດ, ຝຣັ່ງ ແລະອັງກິດ ກໍຈະບໍ່ໄປເມືອງ Sochi ເພື່ອຮ່ວມງານມະຫະກໍາ ກິລາໂອລິມປິກ ຄັ້ງນີ້ ແຕ່ວ່າ ພ້ອມກັບການເປີດງານຢ່າງອະລັງການຍິ່ງໃຫຍ່ ຕາມທີ່ໄດ້ວາງແຜນໄວ້ນັ້ນ ປະທານາ ທິບໍດີ Putin ຫວັງວ່າ ຄວາມຄິດໃນທາງລົບຕ່າງໆນີ້ຈະຖືກລົບເລືອນໄປ ເວລາບັ້ງໄຟດອກ ສະຫລອງພິທີເປີດງານໂອລິມປິກ ຈຸດປະກາຍຂຶ້ນ ໃນຄໍ່າຄືນຂອງວັນສຸກທີ່ຈະມາເຖິງນີ້